text: ভিজে সরকারি উচ্চবিদ্যালয় চুয়াডাঙ্গা জেলার মাধ্যমিক বিদ্যালয়গুলোর সবচেয়ে পুরাতন বিদ্যালয়।
  
  ইতিহাস
  স্থানীয় বিদ্যোৎসাহী জমিদার আবুল হোসেন জোয়ার্দ্দারের প্রচেষ্টায় ১৮৮০ সালে এই বিদ্যালয়টি প্রতিষ্ঠা হয়। তিনি সাত একর জমি দান করেছিলেন। তিনি বিদ্যালয়ের প্রতিষ্ঠাতা প্রধান শিক্ষক। তারই ধারাবাহিকতার সুত্র ধরে মন্মথনাথ গুই এই বিদ্যালয়ের প্রধান শিক্ষকের দায়িত্ব গ্রহণ করেন এবং বিদ্যালয়ের উন্নয়নে গুরুত্বপূর্ণ ভূমিকা পালন করেন। ১৮৮৭ সালের ১৬ই ফেব্রুয়ারি তৎকালীন ইংল্যান্ডের রাণী ভিক্টোরিয়া শাসনের রজত জয়ন্তী উপলক্ষে এই বিদ্যালয়ের নামকরণ করা হয় ভিক্টোরিয়া জুবলি হাই স্কুল সংক্ষেপে ভি,জে হাই স্কুল। টিনের ঘরে যাত্রা শুরু হলেও ১৯২৮ সালে টিনের ঘরের পরিবর্তে পাকা দালান নির্মাণ করা হয়। বিদ্যালয়টি সরকারীকরণ হয় ১৯৭০ সালের ১লা ফেব্রুয়ারি। আবু জাহের, পি কে অধিকারী, বাহাদুর আলী সরকার, কে আলী, আহসানুল কবীর প্রমুখ বিভিন্ন সময়ে এ বিদ্যালয়ের প্রধান শিক্ষকের দায়িত্ব পালন করেন। ২০১১ সালে বিদ্যালয়টিকে দ্বৈত শিফটে রুপান্তর করা হয়।
  
  উল্লেখযোগ্য শিক্ষার্থী
   সোলায়মান হক জোয়ার্দ্দার, সাংসদ
  
  তথ্যসূত্র
  
  বহিঃসংযোগ
   https://web.archive.org/web/20190904193557/http://vjghs.edu.bd/
  
  বিষয়শ্রেণী:১৮৮০-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:চুয়াডাঙ্গা জেলার বিদ্যালয়
title: ভিজে সরকারি উচ্চ বিদ্যালয়